Tiene una forma particularment ventruda, con una ansa en a parte superior, una boca ta emplir-lo y unatra más estreta, que se'n diz «pichera» por a on que se prochecta o chorro («se fa pixar») pa beber-ne «a galet», a la moda como se faría con un porrón. O botico s'ha gosau sinyalar como un elemento propio d'a cultura d'Espanya, y se'n produz diferents variants en tot o territorio. En a val d'Ebro existe un subtipo particular de boticos, más chicorrons, con dos ansas y a pichera en o frontal, que se conoix como rallos.